***L 30. Хѳѳрэһэн, асууһан болон идхаһан мэдүүлэлнүүд.***

 *Удаадахи текст уншагты.*

 Уран зохёолшо Бавасан Абидуевай «Тэхэ Бабанын түүхэ» гэжэ онтохо үхибүүд һонирхон уншадаг. Уран зохёолшо Бавасан Абидуевай «Тэхэ Бабанын түүхэ» гэжэ онтохо уншаа һэн гүт? Уран зохёолшо Бавасан Абидуевай «Тэхэ Бабанын түүхэ» гэжэ онтохо уншаарайгты. Тэхэ Бабана тухай хѳѳрэжэ үгэхэт.

Текст соохи ямар мэдүүлэл онтохон тухай юрэ хѳѳрэнэб? Ямар мэдүүлэл соонь асуудал табигданаб? Ямар мэдүүлэл соо дурадхал, гуйлта байнаб?

3. Тиихэдээ ямар зорилготойгоор хэлэгдэһэн мэдүүлэлнүүд болоноб? Хэлэжэ үгэгты.

 **Хэлэгдэhэн зорилгоороо мэдγγлэлнγγд *хөөрэhэн, асууhан* ба *идхаhан* гэжэ илгардаг.**

Юумэн тухай юрэл мэдээсэhэн мэдγγлэлые ***хөөрэhэн*** мэдγγлэл гэдэг, бэшэг дээрэ хойнонь точко табигдадаг. Асуудал табиhан мэдγγлэлые ***асууhан***мэдγγлэл гэдэг, бэшэг дээрэ хойнонь асуудалай тэмдэг табигдадаг. Үйлэ дγγргγγлхээр хэн нэгэниие баалаhан удхатай мэдγγлэлые ***идхаhан*** мэдγγлэл гэдэг,бэшэг дээрэ хойнонь точко табигдадаг.

***Шангадхаhан мэдγγлэл***

 Мэдγγлэлнγγдые уншаад, тэдэ ямар илгаатайб гэжэ элирγγлэгты.

Бидэ ном уншаабди. Бидэ ном уншаабди!

Бадма эжыдээ дуратай гү? Бадма эжыдээ дуратай!

Ном уншагты. Ном уншагты!

Нэгэ юумэн тухай мэдээсэхэдээ, асуухадаа гү, али идхахадаа, ямар нэгэн γйлэ, тэдээнтэй хамта баярлалга, гайхалга, уйдхар, сухалдалга гэхэ мэтын мэдэрэл харуулжа болоно. Тиихэдэ хөөрэhэн, асууhан, идхаhан мэдγγлэлнγγд **шангадхаhан** болодог, бэшэг дээрэ хойнонь шангадхаhан тэмдэг (!) табигдадаг.

***S 1****. Шγлэгэй хэhэг уранаар уншагты, шангадхаһан мэдүүлэлнүүдые аянгатуулан илгагты.*

Элдин сагаан дэлхэй дээрэ Дуулим талынгаа hайханиие

Элγγр энхэ, солбон солгёон, Дуулан, магтан

Этигэл дγγрэн, хγсэн тγгэс Жабхалантайб,

Ажаhууха, Жаргалантайб!

Арюухан лэ! Д.Дамбаев

***S 2.*** *Тγрγγн хэлэһэн зорилгоороо идхаhан, удаань хэлэһэн зорилгоороо хөөрэhэн мэдγγлэлнγγдые бэшэгты.*

1. Нютаг нугаяа, тала дайдаяа, хизаар ороноо аяншалан шэнжэлжэ, γхибγγд тγрэл нютагаа бγри гγнзэгыгөөр мэдэрнэ. 2. Буряад хэлэеэ hайнаар γзэгты. 3. Номоо hайнаар γзэхэ хэрэгтэй. 4. Эрхые hуранхаар, бэрхые hураха. 5. Хэлэhэн γгэдөө хγрэбэгγй. 6. Дэгэлээ шэнэhээнь гамна, нэрээ залууhаань гамна. 7. Мууhаа -муу, модонhоо хөө гараха.